FI Euroopan unionin virallinen lehti C 236/25

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2009/C 236/11

Tämä julkaiseminen antaa oikeuden vastustaa hakemusta asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

Asetuksen 9 artiklan mukainen muutoshakemus

”MONTES DE TOLEDO”

EY N:o: ES-PDO-0105-0083-19.09.2007

SMM ( ) SAN ( X )

1. Eritelmän otsake, johon muutos vaikuttaa:

—  Tuotteen nimi — Kuvaus — Maantieteellinen alue —  Alkuperätodisteet —  Tuotantomenetelmä —  Yhteys maantieteelliseen alkuperään —  Merkinnät —  Kansalliset vaatimukset —  Muut

2. Muutoksen (muutosten) tyyppi:

— Yhtenäisen asiakirjan tai yhteenvedon muutos —  Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu —  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) —  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutokset:

3.1 Tuotteen kuvaus:

Muutetaan peroksidiluku 12 Meq O2/kg:sta 15 Meq O2/kg:aan.

Peroksidiluvun muuttamisen syynä on se, että enimmäisrajan määrittämisessä ei otettu huomioon sitä, miten kunkin kauden ilmasto-olosuhteet vaikuttavat tähän muuttujaan. Vaikka Cornicabra-lajikkeen peroksidiluku on yleensä alle 12 Meq O2/kg, arvo nousee luonnollisesti, jos oliivi on ollut alttiina alhaisille lämpötiloille ollessaan vielä puussa.

Poistetaan maininta ”aistinvarainen vähimmäistaso: 6,5”, koska tuotteessa on jo maininta ”aistinvarainen arviointi: ekstra-neitsytoliiviöljy”.

Aistinvaraisen arvioinnin osalta voidaan todeta, että on tarpeen ainoastaan mukauttaa aiempaa vaatimusta 6 päivänä toukokuuta 2002 annettuun komission asetukseen (EY) N:o 796/2002 (liite II).

3.2 Maantieteellinen alue:

Lisätään tämänhetkiseen alueeseen 25 naapurikuntaa

Hakemus näiden 25 tämänhetkiseen alueeseen rajoittuvan kunnan lisäämisestä perustuu siihen, että näin muodostuu homogeeninen kokonaisuus käytettävien lajikkeiden sekä öljyn viljely- ja tuotantotekniikoiden osalta. Koska lisättävien alueiden ilmastolliset, geologiset ja maaperäolosuhteet ovat samanlaiset kuin tämänhetkisen tuotantoalueen, niillä tuotetulla öljyllä on samat ominaisuudet kuin sillä, joka on suojattu alkuperänimityksellä ”Montes de Toledo”.

25 lisättävää kuntaa kuuluvat kaikki Toledon maakuntaan ja ne ovat seuraavat: Alameda de la Sagra, Añover de Tajo, Borox, Cabañas de la Sagra, Carmena, Carranque, Cedillo del Condado, Cobeja, Esquivias, Illescas, Lominchar, Magán, Numancia de la Sagra, Palomeque, Pantoja, Recas, Seseña, Ugena, Villaluenga de la Sagra, Villaseca de la Sagra, El Viso de San Juan, Yeles, Yuncler, Yunclillos ja Yuncos.

YHTENÄINEN ASIAKIRJA

NEUVOSTON ASETUS (EY) N:o 510/2006

”MONTES DE TOLEDO”

EY-N:o: ES-PDO-0105-0083-19.09.2007

SMM ( ) SAN ( X )

1. Nimitys:

”Montes de Toledo”

2. Jäsenvaltio tai kolmas maa:

Espanja

3. Maataloustuotteen tai elintarvikkeen kuvaus:

3.1 Tuotelaji (liitteen II mukaisesti):

Luokka 1.5: Öljyt ja rasvat

3.2 Kuvaus 1 kohdassa mainittua nimitystä vastaavasta tuotteesta:

Cornicabra-lajikkeen oliiveista (Olea Europea L.) saatu ekstra-neitsytoliiviöljy. Öljy valmistetaan mekaanisin tai fysikaalisin menetelmin, jotka eivät vaikuta haitallisesti öljyn laatuun ja säilyttävät hedelmän aromin, maun ja muut ominaisuudet.

Fysikaaliset, kemialliset ja aistinvaraiset ominaisuudet:

— Alkuperänimityksellä ”Montes de Toledo” suojatulle oliiviöljylle on ominaista korkea öljyhappopitoisuus ja alhainen linolihappopitoisuus sekä korkea polifenolien kokonaispitoisuus. Tästä johtuu sen tasalaatuisuus ja hyvä laatu, minkä vuoksi se on markkinoilla arvostettu ja tunnettu tuote.

— Happamuus: enintään 0,7 °

— Peroksidiluku: enintään 15 meq O2/kg

— Ultraviolettiabsorbanssi K 270: enintään 0,15

— Kosteus: enintään 0,1 %

— Epäpuhtaudet: enintään 0,1 %

— Väri vaihtelee sadonkorjuun ajankohdan ja oliivitarhan sijainnin mukaan kullankeltaisesta syvänvihreään.

— Aistinvaraisista ominaisuuksista voidaan todeta, että alkuperänimityksellä ”Montes de Toledo” suojatut oliiviöljyt ovat aromiltaan keskivahvasti tai vahvasti hedelmäisiä ja niiden karvaus ja pistävyys ovat keskimääräisiä.

3.3 Raaka-aineet (ainoastaan jalostetut tuotteet):

—

3.4 Rehut (ainoastaan silloin, kun on kyseessä eläinperäinen tuote):

—

3.5 Tuotantovaiheet, joiden on tapahduttava määritellyllä maantieteellisellä alueella:

—

3.6 Viipalointia, raastamista, pakkaamista ym. toimenpiteitä koskevat erityissäännöt:

— Öljy varastoidaan hyväksynnän saaneissa puristamoissa ja pakkaamoissa, joissa on öljyn mahdollisimman hyvän säilymisen edellyttämät asianmukaiset laitteistot.

— Pakkaamoiden käytössä on oltava erilliset järjestelmät SAN-tunnuksella varustettujen öljyjen ja muiden öljyjen pullotusta varten. Niiden käytössä on myös oltava tyyppihyväksytyt öljyn mittausjärjestelmät.

— Öljy on pakattava lasista, päällystetystä metallista, polyeteenitereftalaatista tai lasitetusta savesta valmistettuihin astioihin.

3.7 Merkintöjä koskevat erityissäännöt:

Etiketeissä on oltava nimityksen tunnus sekä maininta ”Denominación de Origen Montes de Toledo”.

Astiat, joihin suojatulla alkuperänimityksellä varustettu öljy on pakattu kulutusta varten, on varustettava valvontaelimen antamalla varmistussinetillä, etiketillä tai vastaetiketillä, jotka kiinnitetään siten, ettei niitä voida käyttää uudelleen.

4. Maantieteellisen alueen tarkka rajaus:

Alue sijaitsee Castilla-La Manchan itsehallintoalueella Toledon maakunnan kaakkoisosassa sekä Ciudad Realin maakunnan koillisosassa. Alueen keskiakselina on Montes de Todelo -vuoristo.

Maantieteellinen tuotantoalue koostuu 128:sta Toledon ja Ciudad Realin maakuntiin kuuluvasta kunnasta. Kunnista 106 sijaitsee Todelon ja 22 Ciudad Realin alueella.

Todeloon kuuluvia kuntia ovat:

Ajofrín, Alameda de la Sagra, Albarreal de Tajo, Alcaudete de la Jara, Aldeanueva de Barbarroya, Aldeanueva de San Bartolome, Almonacid de Toledo, Añover de Tajo, Arges, Bargas, Belvis de la Jara, Borox, Burguillos de Toledo, Burujón, Cabañas de la Sagra, Calera y Chozas, Campillo de la Jara, Cañumas, Carmena, Carpio de Tajo (El), Carranque, Casasbuenas, Cebolla, Cedillo del Condado, Cobeja, Chueca, Cobisa, Consuegra, Cuerva, Dosbarrios, Espinoso del Rey, Esquivias, Estrella (La), Gálvez, Guadamur, Guardia (La), Herencias (Las), Hontanar, Huerta de Valdecarábanos, Illescas, Layos, Lominchar, Madridejos, Magán, Malpica de Tajo, Manzaneque, Marjaliza, Mascaraque, Mata (La), Mazarambroz, Menasalbas, Mesegar, Mocejón, Mohedas de la Jara, Montearagón, Mora, Nambroca, Nava de Ricomalillo (La), Navahermosa, Navalmorales (Los), Navalucillos (Los), Noez, Numancia de la Sagra, Olías del Rey, Orgaz, Palomeque, Pantoja, Polán, Puebla de Montalban (La), Pueblanueva (La), Pulgar, Recas, Retamoso, Robledo de Mazo, Romeral (El), San Bartolome de las Abiertas, San Martín de Montalbán, San Martín de Pusa, San Pablo de los Montes, Santa Ana de Pusa, Seseña, Sevilleja de la Jara, Sonseca, Talavera de la Reina, Tembleque, Toledo, Torrecilla de la Jara, Totanes, Turleque, Ugena, Urda, Ventas con Peña Aguilera (Las), Villaluenga de la Sagra, Villaminaya, Villamuelas, Villanueva de Bogas, Villarejo de Montalbán, Villaseca de la Sagra, Villasequilla de Yepes, El Viso de San Juan, Yébenes (Los), Yeles, Yepes, Yuncler, Yunclillos and Yuncos.

Ciudad Realiin kuuluvia kuntia ovat:

Alcoba, Anchuras, Arroba de los Montes, Cortijos (Los), El Robledo, Fernancaballero, Fontanarejo, Fuente el Fresno, Herencia, Horcajo de los Montes, Labores (Las), Luciana, Malagón, Navalpino, Navas de Estena, Picón, Piedrabuena, Porzuna, Puebla de Don Rodrigo, Puertolápice, Retuerta del Bullaque ja Villarrubia de los Ojos.

5. Yhteys maantieteelliseen alkuperään:

5.1 Maantieteellisen alueen erityispiirteet:

Suojeltujen öljyjen valmistukseen käytettyjen oliivien tuotantoalueen erityispiirteenä on se, että se sijaitsee Montes de Toledo -vuoriston alueella.

Montes de Toledo on matalien vuorien jono, jonka sisällä on tasaisia alueita.

Alueella vallitsee varsin selkeästi mannerilmasto.

Vuosittainen keskisademäärä vaihtelee 400 millimetristä 600 millimetriin. Kosteus on suurinta talvella.

5.2 Tuotteen erityispiirteet:

Montes de Toledo -öljyille, jotka valmistetaan yhdestä ainoasta Cornicabra-lajikkeesta, ovat ominaisia seuraavat piirteet:

— korkea öljyhappopitoisuus ja alhainen linoleenihappopitoisuus, mikä varmistaa tuotteen tasaisuuden.

— korkea polifenolien kokonaismäärä,

— aistinvaraisesti arvioituna tämän lajikkeen öljyille on tyypillistä, että ne tuntuvat suussa erittäin täyteläisiltä ja ovat hedelmäisiä ja aromaattisia samalla kun niiden karvaus ja pistävyys ovat keskimääräisiä.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Alueen maaperä- ja ilmasto-olosuhteet sekä oliivien kasvattajien monet sukupolvet ovat vaikuttaneet luonnolliseen valintaan, jonka seurauksena Cornicabra-lajike on sopeutunut parhaiten alueeseen ja siitä on tullut ainoa lajike, jota käytetään Montes de Toledo -oliiviöljyn tuotantoon.

Geologisten ja maaperäolosuhteiden ja tuotteen välisen yhteyden osalta on mainittava, että viljelyyn vaikuttaa vähäravinteinen maaperä, jonka vuoksi lajiin kohdistuu jatkuvia stressitekijöitä. Tämä taas on johtanut luonnolliseen valintaan, jonka seurauksena on kehittynyt eriytynyt tuotanto.

Cornicabra-lajike sekä alueen maaperä- ja ilmasto-olosuhteet antavat oliiviöljylle edellä 4.2 kohdassa mainitut fysikaalis-kemialliset ja aistinvaraiset erityisominaisuudet.

Eritelmän julkaisutiedot:

Itsehallintoalueen maatalousministeriön 15 päivänä kesäkuuta 2007 tekemä myönteinen päätös suojatun alkuperänimityksen ”Montes de Toledo” eritelmän muuttamisesta.

D.O.C.M. nro 142, 6 päivästä heinäkuuta 2007

Eritelmä julkaistiin mainitun päätöksen liitteenä.

Sen sisältö on saatavissa osoitteesta:

http://docm.jccm.es/portaldocm/verDiarioAntiguo.do?ruta=2007/07/06

Resolución de 15 de junio de 2007, Consejería de Agricultura por la que se adopta decisión favorable sobre solicitud de modificacion de pliego de condiciones de la Denominación de Origen Protegida Montes de Toledo. d.o.c.m. no 142 de 6 de julio de 2007. pág. 18173.